कार्यस्थल पर लैंगिक उत्पीड़न रोकेंगे:कलेक्टर
शांति समिति की बैठक 8 को
अंबिकापुर. होली त्यौहार को शांति एवं सदभावपूर्वक मानने के संबंध में शांति समिति की बैठक 8 मार्च को शाम 4 बजे से जिला कार्यालय के सभाकक्ष में रखी गई है। कलेक्टर ने समिति के सदस्यों से बैठक में उपस्थित होने कहा है।
भास्कर संवाददाता|सूरजपुर
कलेक्टर जीआर चुरेंद्र की अध्यक्षता में शुक्रवार को कलेक्टर सभाकक्ष में घरेलू हिंसा से महिलाओं का संरक्षण अधिनियम एवं महिलाओं का कार्यस्थल पर लैगिंक उत्पीड़न के संबंध मंे कार्यशाला आयोजित की गई।
कार्यशाला में जिले के लगभग समस्त विभाग प्रमुख शामिल हुए। कलेक्टर ने घरेलू हिंसा की शिकायत प्राप्त होने पर एसपी को पत्र भेजकर कार्रवाई तत्काल सुनिश्चित करने के लिए महिला एवं बाल विकास विभाग को कहा। इस दौरान महिलाओं को कार्यस्थल पर लैंगिक उत्पीड़न रोकने के संबंध में सभी विभागों से समन्वय कर विस्तृत दिशा-निर्देश प्रदान किए गए। जिला पंचायत सीईओ संजीव कुमार झा ने सभी कार्यालयों में स्थानीय शिकायत समिति का गठन जल्द से जल्द करने के निर्देश दिए। उन्होंने बताया कि किसी कार्यस्थल पर किसी महिला का लैंगिक उत्पीड़न नहीं किया जाएगा।
कार्यस्थल का प्रत्येक नियोक्ता लिखित आदेश द्वारा खंडीय उपखंडीय स्थल पर स्थित सभी प्रशासनिक इकाईयों अथवा कार्यालयों में गठित की जाएगी। प्रशिक्षण में छत्तीसगढ़ राज्य महिला आयोग के सचिव रामजतन कुशवाहा ने प्रेजेंटेंशन के माध्यम से महिलाओं के कार्यस्थल पर लैंगिक उत्पीड़न के संबंध में जानकारी दी। कार्यशाला में मुख्य चिकित्सा एवं स्वास्थ्य अधिकारी डाॅ. अशोक जायसवाल, सिविल सर्जन सह अस्पताल अधीक्षक डाॅ. शशि तिर्की, डिप्टी कलेक्टर डाॅ. प्रियंका वर्मा, जिला महिला बाल विकास की कार्यक्रम अधिकारी प्रियंका ठाकुर, सहायक संचालक शिक्षा श्रीमती लता, महिला बाल संरक्षण अधिकारी इंद्र कुमारी चौबे, कार्यपालन अभियंता सिंचाई श्री सोनी, जिला मत्स्य अधिकारी विजय तिवारी आदि उपस्थित थे।
आयोजन
mag_Deva hin_Deva hin_Deva bho_Deva hin_Deva hin_Deva hin_Deva bho_Deva